Tartu Pauluse koguduses õnnistati teise jõulupüha jumalateenistusel misjonitööle Indoneesiasse uus EELK välismisjonär.  Altari ees seisis Pauluse koguduse liige, keemiadoktor Laura (fotol), keda käte pealepanemisega olid õnnistamas misjoniassessor õp Joel Luhamets, õp Kristjan Luhamets, koguduse esindajad Elo ja Jaan Süld, misjonikeskuse peasekretär Kristiina Seppel, Põlva  koguduse misjonisekretär Margit Õkva ning misjonär Liliann Keskinen.